Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
7 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกต่อ 9.76 จุด (0.31%) ปิดภาคเช้าที่ 1,380.45 จุด โดยมีมูลค่าการซื้อขาย 20,937.66 ล้านบาท 
– Most Positive Impact: PTT (+3.01 จุด) PTTEP (+1.57 จุด) PTTGC (+0.83 จุด)
– Most Negative Impact: ADVANC (-0.31 จุด) CPALL (-0.23 จุด) CPN (-0.23 จุด)
จุดสังเกต: กลุ่มพลังงานยังคงเป็นพระเอก วันนี้มีอิทธิพลต่อตลาดถึง 5.28 จุด สอดรับกับกลับมาของสินค้า Commodity อย่างราคาน้ำมันที่เริ่มฟื้นตัวแรงและต่อเนื่อง ล่าสุดราคาน้ำมันดิบ NYMEX ปรับเพิ่มขึ้นอีก 1 เหรียญ มาอยู่ที่ 49.54 เหรียญต่อบาร์เรล นอกจากนั้นยังมีแรงเสริมเรื่องของการซื้อกลับ Cover Short ดังที่ฝ่ายวิจัยนำเสนอไปวานนี้
 
แนวโน้มตลาดบ่าย   
“ดัชนีรักษาระดับ 1,380 จุด ช่วงบ่ายอาจมีเหวี่ยงถึง 1,384 จุด” ดัชนีวิ่งขึ้นด้วย PTT PTTEP PTTGC เป้นหลัก ทำให้โอกาสที่ดัชนีจะลดช่วงบวกลงในภาคบ่ายยาก เนื่องจากทั้ง PTT PTTEP PTTGC เพิ่มจะเริ่มฟื้นตัว รับกับกระแสความน่าจะเป็นการกลับมาของ Fund Flow เท่านั้น ฝ่ายวิจัยประเมินว่า นอกจากความเป็นไปได้ที่จะเห็น Fund Flow ไหลกลับ และนักลงทุนต่างประเทศซื้อในหุ้น Big Cap รวมไปถึงการซื้อหุ้นที่ถูก Short Sell ไปก่อนหน้าคืนแล้ว ตัวแปรที่สำคัญอีก 1 อย่างคือ ราคาสินค้าโภคภัณฑ์ยังมีโอกาสที่จะพลิกเป็นขาขึ้นอีกครั้ง รับกับ US Dollar ที่อ่อนค่าลง อันเนื่องมาจากตลาดคลายความกังวลเกี่ยวกับการขึ้นดอกเบี้ยของ Fed ซึ่งจุดนี้จะเป็นคีย์สำคัญ ที่ทำให้หุ้นกลุ่ม Global Plays ฟื้นตัวได้อย่างต่อเนื่อง และจะกลายเป็นตัวขับเคลื่อนตลาดให้กลับขึ้นทดสอบ 1,384 และ 1,400 จุดได้ในระยะถัดไป
ช่วงบ่าย มองตลาดมีโอกาสขึ้นทดสอบ 1,384 จุด และน่าจะปิดยืนเหนือ 1,377 จุดได้ ภาพรวมของตลาดเริ่มดูดีขึ้นจากการถูกขับเคลื่อนด้วยหุ้น Big Cap พร้อมๆกับ Volume ที่กลับมาเกิน 2 หมื่นล้านบาท 2 วันติดต่อกัน อย่างไรก็ตามความเสี่ยงจากการขายทำกำไรของพอร์ตโบรกเกอร์ยังคงมีอยู่ จึงเป็นสิ่งที่ต้องระมัดระวังเป็นอย่างสูง 
 
ประเด็นจับตา/ติดตาม
(+) การประชุมธนาคารกลางญี่ปุ่น ในวันที่ 7 ต.ค.2558 เชื่อว่า BOJ อาจมีการประกาศใช้นโยบายการเงินหรือมาตรการกระตุ้นเศรษฐกิจเพิ่มเติม หลังจากนายกรัฐมนตรี ชินโสะ อาเบะ ได้ประกาศว่าพร้อมที่จะใช้นโยบายการคลังเพื่มกระตุ้นเศรษฐกิจครั้งใหญ่ 
(+) การประชุมธนาคารกลางยุโรป ในวันที่ 8 ต.ค.2558 ตลาดมีความคาดหวังว่า ECB จะประกาศขยายวงเงินการทำ QE (จากเดิมที่ 6 หมื่นล้านยูโรต่อเดือน) และขยายเวลาในการทำ QE ออกไปมากกว่า ก.ย.2559 
– หุ้นแนะนำ: PTT จากระดับ Valuation ที่ต่ำจนน่าสนใจ และมีโอกาสที่จะถูกซื้อกลับ (Cover Short) และหุ้นที่มีโอกาสถูกซื้อกลับ อีกทั้งยังมีปัจจัยพื้นฐานสนับสนุน AOT
 
Investment Theme 